Γάιος Ιούλιος Καίσαρ (ανθύπατος της Ασίας)

Ο Γάιος Ιούλιος Καίσαρας ΙΙΙ, λατινικά: Gaius Julius Caesar (π. 140 π.Χ. - 85 π.Χ.) ήταν Ρωμαίος συγκλητικός, υποστηρικτής του Γαΐου Μαρίου (συζύγου της αδελφής του) και πατέρας του Ρωμαίου δικτάτορα Ιούλιου Καίσαρα ΙV.

 Βιογραφία 
Ο Γ. Ι. Καίσαρας ΙΙΙ νυμφεύτηκε την Αυρηλία Κόττα, μέλος του γένους των Αυρηλίων και Ρουτιλίων. Είχαν δύο κόρες, γνωστές ως Ιουλία Καισαρίς η Πρεσβύτερη και Ιουλία Καισαρίς η Νεότερη, και έναν γιο, τον Γάιο Ι. Κ. ΙV, που γεννήθηκε το 100 π.Χ. Ήταν ο αδελφός του Σέξτου Ιούλιου Καίσαρα ΙΙΙ υπάτου το 91 π.Χ. T.R.S. Broughton, Magistrates of the Roman Republic, ii.20

Η πρόοδος του Ι. Καίσαρα ΙΙΙ μέσω του cursus honorum (σειράς αξιωμάτων) μας είναι γνωστή από τις πηγές, αν και οι συγκεκριμένες ημερομηνίες που σχετίζονται με τα αξιώματά του, είναι αμφιλεγόμενες. Σύμφωνα με δύο ελεγείες που δημιουργήθηκαν στη Ρώμη πολύ μετά το τέλος του, ο Καίσαρας ΙΙΙ ήταν επίτροπος στην αποικία της Κερκίνης, στρατιωτικός τριβούνος, ταμίας, πραίτορας και υποπραίτορας της Ασίας. Corpus Inscriptionum Latinarum, 6.1311 Οι ημερομηνίες αυτών των αξιωμάτων είναι ασαφείς. Η αποικία είναι πιθανώς μία από αυτές του Μάριου του 103 π.Χ. T.C. Brennan, The Praetorship in the Roman Republic, 555. Ο Μπρόυτον υπολόγισε ότι αυτός έγινε πραίτωρ περί το 92 π.Χ. και quaestor (ταμίας) στις αρχές της δεκαετίας του 90 π.Χ.  Broughton, Magistrates, ii. 17 Ο Σάμνερ χρονολόγησε τη θητεία του ως ανθυπάτου της Ασίας από το 92 ως τουλάχιστον τον Ιανουάριο ή τον Φεβρουάριο του 90 π.Χ.  Ο Μπρέναν, από την άλλη πλευρά, χρονολογεί τη διακυβέρνηση της Ασίας στις αρχές της δεκαετίας. Brennan, Praetorship, 555

Ο Καίσαρας απεβίωσε ξαφνικά το 85 π.Χ. στη Ρώμη, καθώς φορούσε τα παπούτσια του ένα πρωί. Ένας άλλος Καίσαρας, πιθανώς ο πατέρας του, είχε αποβιώσει παρόμοια στην Πίζα. Pliny the Elder, Natural History 54.7 Ο πατέρας του είχε αναθέσει την εκπαίδευσή του σε έναν από τους καλύτερους ρήτορες της Ρώμης, τον Μάρκο Αντώνιο Γνίφωνα. Suetonius, Lives of Eminent Grammarians 7 Με τη διαθήκη του άφησε στον Καίσαρα το μεγαλύτερο μέρος της περιουσίας του, αλλά αφού η φατρία του (αυτή του Μάριου) είχε ηττηθεί στον εμφύλιο πόλεμο της δεκαετίας του 80 π.Χ., αυτή η κληρονομιά κατασχέθηκε από τον αντίπαλο, τον δικτάτορα Λ. Κ. Σύλλα.

 Οικογένεια 
Νυμφεύτηκε την Αυρηλία Κόττα, κόρη του Λεύκιου Αυρηλίου Κόττα και αδελφή τριών υπάτων, και είχε τέκνα:
 Ιουλία Καισαρίς η Πρεσβύτερη πριν το 101 - μετά το 61 (;), παντρεύτηκε πρώτα τον Λεύκιο Πινάριο και έπειτα τον Κόιντο Πέντιο.
 Ιουλία Καισαρίς η Νεότερη 101 - 51 π.Χ., παντρεύτηκε τον Μάρκο Άτιο Βάλβο πραίτορα και κυβερνήτη της Σαρδηνίας.
 Γάιος Ιούλιος Καίσαρ IV 100 - 44 π.Χ., δικτάτορας της Ρώμης, στρατηγός, ιστορικός.

 Υποσημειώσεις 

 Βιβλιογραφικές αναφορές 


 Münzer, Friedrich, "Iulius 130" (in German), Realencyclopädie der classischen Altertumswissenschaft (RE, PW), volume X.1 (Stuttgart, 1918), columns 185–186.


Κατηγορία:Ρωμαίοι πολιτικοί